Цагъаты Анастасия
Цагъаты Дзаболы чызг Анастасия (райгуырдис 1919-æм азы 14 июлы Задæлесчы — амардис 2009-æм азы 19 январы) уыдис зынгæ иртасæг-лингвист.

Цардафыст 
Цагъаты Анастасия райгуырдис Задæлесчы, ахуыр кодта Чырыстонхъæуы скъолайы. 1950-æм азы иттæг хорз каст фæцис Цæгат Ирыстоны паддзахадон педагогон институт, 1953-æм азы каст фæцис Тбилисы паддзахадон университеты аспирантурæ — уым йæ ахуыргæнджытæ уыдысты зындгонд иранисттæ, йæ зонадон разамонæг уыдис академик Георгий Ахвледиани.

Йæ диссертаци бахъахъхъæныны фæстæ куыста Цæгат Ирыстоны. Уыдис нормæдæттæг «Ирон æвзаджы грамматикæ»-йы автортæй иу. 1966-æм азæй фæстæ уыдис Цæгат Ирыстоны зонадон-иртасæг институты лингвистикæйы хайады разамонæг. 1971-æм азы рухс федта Цагъаты Анастасияйы монографи Цæгат Ирыстоны топонимийы тыххæй, 1972-æм азы уыцы чиныджы æрмæгыл уый бахъахъхъæдта докторы диссертаци.

1974-æм азы кусын райдыдта Мæскуыйы, Националон скъолаты институты профессорæй, уыцы бынатæй рацыд пенсимæ.

Куыстытæ 
 Цагъаты А. Дз. Цæгат Ирыстоны топоними. I хай. Орджоникидзе, 1971
 Цагъаты А. Дз. Цæгат Ирыстоны топоними. II хай. Орджоникидзе, 1975

Анастасия
Зындгонд ирæттæ
Задæлесчы чи райгуырдис, уыдон
Ирон æвзаг иртасджытæ